TVB劇集《逆天奇案2》的單元故事「廢屋枯骨案」昨晚(10日)告一段落,O記探員在荒廢村屋發現一副30年的女性骸骨及染了精液的小背心,經過調查後發現死者是王珊珊(郭柏妍飾),事件牽涉當年因交通意外變成植物人的豪門四少馬家強(鄭俊弘飾)。經過DNA檢測,證實王珊珊小背心的精液是馬家強留下,馬家強因而蒙上姦殺王珊珊之嫌。後經O記深入調查,發現王珊珊原來是有婦之夫馬家強的秘密情人,案件由姦殺案轉為情殺案。O記請來冠峰(方力申飾)利用「腦波儀」讓馬家強「說出」30年前的真相。原來王珊珊當年對馬家強愛得不能自拔,相約他在村屋殉情,惟馬家強貪生怕死不欲共赴黃泉,王珊珊即持刀自插心口自殺以圖永遠留在馬家強心中。馬家強跑出屋外求助期間,意外被汽車撞到變成植物人,王珊珊的屍體亦因此沒被人發現。
首次扮演植物人的鄭俊弘事前做足功課:「有上網做Research研究角色係因乜事變成植物人,因為有啲植物人係可以郁到對眼,但我個Case係對眼郁唔到同眨唔到,又表達唔到自己嘅情緒。劇情講方力申訪問我時,我有好多哀愁情緒,但表達唔到出嚟,呢一點最難。拍攝過程其實幾舒服,我唔使全日瞓喺度,一Cut機就可以郁,唔辛苦仲幾舒服,有冷氣歎同有牀瞓!」談到他在劇中化老妝,鄭俊弘表示:「個妝兩個鐘內完成,覺得幾得意,原來我老咗係咁嘅樣。」
郭柏妍撇甩純純兔形象化身恐怖情人,拿着生果刀威脅鄭俊弘殉情的樣子甚嚇人。她表示角色很有挑戰性:「第一次演呢類型角色,雖然集數唔多,但呢個角色有一個好圓滿嘅成長過程,好好玩,好有挑戰性。多謝導演同製作組畀咗好多空間我去做得更加好。」講到殉情一幕,郭柏妍坦言心情難受:「呢場戲內心好壓抑,拍完之後覺得好唔開心,希望觀眾都感受到我嗰種無力感!」